བྱ་འགུལ་འདི་ཟླ་༡༡པའི་ཚེ་༢༡ཉིན་སློབ་གྲྭའི་རྩལ་སྦྱང་ར་བ་ནས་སྤེལ་བ་དང་།འགྲན་ཞུགས་སློབ་གྲོགས་ཡོངས་ཀྱིས་ནུས་རྩལ་སྦྱོང་བརྡར་དང་འཇོན་ཐང་ངོམ་པའི་རེ་འདུན་འཁྱེར་ནས་སྤོབས་པ་དང་སྙིང་སྟོབས་ཤིག་གིས་ཡོངས་སུ་སྐུལ་ཏེ།དགོད་བྲོ་བའི་ཉམས་འགྱུར་དང་ངོ་མཚར་བའི་བྱ་བྱེད།སྨྲ་དག་པའི་སྐད་ཆར་བརྟེན་ནས་ད་ལྟའི་སྤྱི་ཚོགས་སྟེང་གི་མི་ཁ་ཤས་ཤིག་གིས་རྒྱུ་འབྲས་དང་བདེན་པ་མི་སྐྱོང་ཞིང་།བདེན་རྫུན་ལེགས་ཉེས་གོ་ལྡོག་པའི་སྣང་ཚུལ་ངན་པར་ཟུར་ཟ་དགག་རྒྱག་བྱས་ཏེ།བདེན་ལུགས་ལ་བརྩི་མཐོང་དང་ཚུགས་ཐུབ་བརྟན་བརླིང་གི་རང་གཤིས་ཤིག་ཆགས་པར་སྐུལ་འདེད་བྱས་ཡོད།ཞོར་དུ་ཕ་མ་དང་དགེ་རྒན་ལ་བརྩི་བཀུར་བྱེད་པའི་ཀུན་སྤྱོད་ཡག་པོ་རྒྱུན་འཛིན་དང་དར་སྤེལ་བྱས་ཏེ།སློབ་སྦྱོང་ལ་བླ་ལྷག་གིས་འབད་བརྩོན་བྱེད་དགོས་པའི་སྐུལ་མ་ཡང་གནང་ཡོད།